ДИРЕКТИВА 2008/124/ЕО НА КОМИСИЯТА
от 18 декември 2008 година
относно ограничаване на търговията със семената от някои видове фуражни култури и маслодайни и влакнодайни култури до семена, които са официално сертифицирани като „базови семена“ или „сертифицирани семена“
(кодифицирана версия)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 3, параграф 3 от нея,
като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (2), и по-специално член 3, параграф 3 от нея,
като има предвид, че:
(1)
Директива 86/109/ЕИО на Комисията от 27 февруари 1986 г. относно ограничаване на търговията със семената от някои видове фуражни култури и маслодайни и влакнодайни култури до семена, които са официално сертифицирани като „базови семена“ или „сертифицирани семена“ (3) е била неколкократно и съществено изменянa (4). С оглед постигане на яснота и рационалност посочената директива следва да бъде кодифицирана заедно с Директива 75/502/ЕИО на Комисията от 25 юли 1975 г. за ограничаване на търговията със семена от ливадна метлица (Poa pratensis L.) до семена, които са официално сертифицирани като „базови семена“ или „сертифицирани семена“ (5), чрез събирането им в един текст.
(2)
Директива 66/401/ЕИО позволява търговията с базови семена, сертифицирани семена и търговски семена на определени видове фуражни култури.
(3)
Директива 2002/57/ЕО позволява търговията с базови семена, сертифицирани семена от всички видове и търговски семена на определени видове маслодайни и влакнодайни култури.
(4)
Двете директиви оправомощават Комисията да забрани търговията със семена, ако не са официално сертифицирани като „базови семена“ или „сертифицирани семена“.
(5)
Държавите-членки са в състояние да произведат достатъчно базови семена и сертифицирани семена, така че да задоволят в рамките на Общността търсенето на семена на някои от горепосочените растителни видове със семена от тези категории.
(6)
Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство.
(7)
Настоящата директива не следва да засяга задълженията на държавите-членки относно сроковете за транспониране в националното право на директивите, които са посочени в приложение I, част Б,
ПРИЕ НАСТОЯЩАТА ДИРЕКТИВА:
Член 1
1. Държавите-членки предвиждат, че не се разрешава да се пускат на пазара семената на:
-
Poa pratensis L.
ливадна метлица
-
Vicia faba L. (partim)
бакла
-
Papaver somniferum L.
опиев мак
-
Agrostis gigantea Roth
бяла полевица
-
Agrostis stolonifera L.
издънкова (бяла) полевица
-
Phleum bertolonii DC
тимотейка
-
Poa palustris L.
блатна метлица
-
Poa trivialis L.
обикновена метлица
-
Lupinus albus L.
бяла лупина
-
Brassica juncea (L.) Czernj. et Cosson
кафяв синап
-
Agrostis capillaris L.
тънка полевица
-
Lotus corniculatus L.
обикновен звездан
-
Medicago lupulina L.
хмеловидна люцерна
-
Trifolium hybridum L.
хибридна детелина
-
Alopecurus pratensis L.
ливадна лисича опашка
-
Arrhenatherum elatius (L.) Beauv. Ex J.S. et K.B. Presl
висок френски райграс
-
Bromus catharticus Vahl
овсига
-
Bromus sitchensis Trin.
овсига
-
Lupinus luteus L.
жълта лупина
-
Lupinus angustifolius L.
синя лупина
-
Poa nemoralis L.
горска метлица
-
Trisetum flavescens (L.) Beauv.
златна трева
-
Phacelia tanacetifolia Benth.
калифорнийски див зюмбюл
-
Sinapis alba L.
бяла камбанка
-
Agrostis canina L.
кучешка полевица
-
Festuca ovina L.
овча власатка
-
Trifolium alexandringum L.
александрийска детелина
-
Trifolium incarnatum L.
инкарнатска детелина
-
Trifolium resupinatum L.
персийска детелина
-
Vicia sativa L.
обикновен фий
-
Vicia villosa Roth.
пясъчен фий
освен ако не са официално сертифицирани като „базови семена“ или „сертифицирани семена“.
2. Държавите-членки гарантират, че не се разрешава да се пускат на пазара семената на:
-
Glycine max (L.) Merr.
соя
-
Linum usitatissimum L.
лен
освен ако не са официално сертифицирани като „базови семена“, „сертифицирани семена първо размножение“ или „сертифицирани семена второ размножение“.
Член 2
Директива 75/502/ЕИО и Директива 86/109/ЕИО, изменена с директивите, посочени в приложение I, част A, се отменят, без да се засягат задълженията на държавите-членки относно сроковете за транспониране в националното право на директивите, които са посочени в приложение I, част Б.
Позоваванията на отменените директиви се считат за позовавания на настоящата директива и се четат съгласно таблицата на съответствието в приложение II.
Член 3
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 18 декември 2008 година.